proxectonos/corpus_dominio_legal_administrativo_tmp huggingface dataset:
02/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.65636. LMT Concello de A Laracha

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello da Laracha solicita de Augas de Galicia, por atoparse nas marxes do río Anllóns, a autorización de obras no lugar de A ponte da Sal, parroquia de Soandres (San Pedro), concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.65636. As obras solicitadas consisten na execución do proxecto:”L. M. T. aérea, CTI campo de fútbol y RBTA”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 26 de marzo de 2019. O xefe do Servizo Territorial Néstor Rodríguez Arias
02/04/2019 | Administración LocalMunicipal
Ordes
Publicidade nomeamento funcionarios en prácticas Corpo Policía Local, Escala Básica, Categoría Policía

Con data 13 de xullo de 2018 publicouse no DOG nº 134 a Orde de 04/07/2018 da Vicepresidencia e Consellería de Presidencia, Administracións Públicas e Xustiza de convocatoria do proceso selectivo unitario para o ingreso nos corpos de policía local, escala básica, categoría policía, quenda de acceso libre, na cal había dúas prazas delegadas polo Concello de Ordes. Finalizadas as probas selectivas pola Axencia Galega de Seguridade Pública (AGASP), con data 22/03/2019, comunicáronse as dúas persoas que tendo superado o proceso selectivo e unha vez celebrado o acto de elección de praza, foron designadas para o Concello de Ordes. Visto que una vez superadas as probas selectivas, os aspirantes deberán aprobar un curso de formación na AGASP e superar un período de prácticas (arts.35.2 e 36 da Lei 4/2007, de 20 de abril, no art.16 do Decreto 243/2008, do 16 de outubro e Apartados 8.4 e 9 da Orde de 04/07/2018). Visto que os aspirantes que superaron o proceso selectivo e aos que se lles adxudicou as dúas prazas delegadas polo Concello de Ordes presentaron a documentación establecida no apartado 8.3 da Orde de 04/07/2018. Visto que o preceptivo curso selectivo comezará na AGASP o día 22/04/2019, ás 10:00 horas, e xa se procedeu á reserva no mesmo para os alumnos das dúas prazas delegadas polo Concello de Ordes. No uso das competencias atribuídas polo artigo 21.1. g) da Lei 7/1985, de 2 de abril, Reguladora das Bases de Réxime Local, RESOLVO: 1. Nomear funcionarios en prácticas da Escala de Administración Especial, Subescala de Servizos Especiais, Clase Policía Local (Corpo Policía Local, Escala Básica, Categoría Policía):  Kousar Sanvenancio Zaharieva, con DNI nº XXXXXXXXX.  Yolanda Cristina Minea Monente, con DNI nº XXXXXXXXX.2. O nomeamento como funcionario en prácticas terá efectos do 22 de abril de 2019, data na que dará comezo o curso selectivo de formación teórico-práctico na AGASP.3. As retribucións a percibir como funcionarios en prácticas serán as estipuladas no art.2 do Real Decreto 456/1986, de 10 de febreiro, polo que se fixan as retribucións dos funcionarios en prácticas.4. Publicar a presente resolución no BOP. RECURSOS: Contra a presente resolución, que de conformidade co disposto no art.52.1 da Lei 7/1985, de 2 de abril, é definitiva en vía administrativa, poderase interpoñer a partir do día seguinte ao que teña lugar a súa notificación, potestativamente, no prazo dun mes, recurso de reposición ante o Alcalde-Presidente, ou ben no prazo de dous meses, recurso contencioso-administrativo, ante o Xulgado do Contencioso-administrativo de A Coruña. Tamén se poderá utilizar calquera outro recurso que se estime pertinente e exercer as accións que procedan ante a xurisdición competente. Ordes, 28 de marzo de 2019 Perante mín O Alcalde-Presidente O Secretario José Luis Martínez Sanjurjo Juan Luis González Iglesias
02/04/2019 | Administración LocalMunicipal
Oza-Cesuras
Remitindo anuncio relativo á recollida de varios animais de especie equina

EDICTO En cumprimento do disposto no artigo 7 do Regulamento para a administración e réxime de reses mostrencas do 24 de abril de 1905, infórmase de que este concello ten recollidas unhas reses mostrencas da especie equina composta de 1 cabalo, 9 bestas e 3 poldros. Ditas reses atópanse depositadas a cargo de D. Alexandru Laurentiu Avelino Andres Anglas Ribes. Durante o prazo de quince días (15), a contar desde a publicación deste anuncio no BOP da Coruña, estará a disposición de quen acredite ser o seu lexítimo dono, quen deberá satisfacer o importe dos gastos e eventuais danos causados. As reses cabalares integran un lote único composto polos seguintes animais, todos eles sen microchip, coas seguintes características: – 1 cabalo: Macho. Cabalo negro fisgado. – 9 bestas: Femia. Besta careta ruana. Femia. Besta careta castaña. Femia. Besta castaña clara. Femia. Besta castaña oscura. Femia. Besta ruana fisgada. Femia. Besta negra estrella. Femia. Besta chocolate fisgada. Femia. Besta chocolate. Femia. Besta alazana careta. – 3 poldros: Femia. Poldra alazana careta. Femia. Poldra castaña. Femia. Poldra alazana. Se transcorrido o prazo sinalado de 15 días non se presentase o dono/s a reclamar as citadas reses cabalares, procederase á realización dunha poxa para a súa venda. Dita poxa tería lugar, de ser o caso, o día e na hora que se sinale no anuncio que se publique ao efectos na páxina web do concello (www.concellodeozacesuras.es) no Salón de Actos da Casa do Concello. Fíxase un prezo de partida en 100,00 euros. As poxas faríanse incrementando o prezo de 25,00 en 25,00 euros. O adxudicatario terá que pagar o prezo da adxudicación ao remate da poxa. Oza-Cesuras, 29 de marzo de 2019. O ALCALDE Asdo.: José Pablo González Cacheiro
02/04/2019 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.64990. Senda peoníil. Concello de Vimianzo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Vimianzo solicita de Augas de Galicia, por atoparse nas marxes do río Cambeda, a autorización de obras no lugar de dende rúa Vilar ata a avenida de Fisterra, parroquia de Vimianzo (San Vicenzo), concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.64990. As obras solicitadas consisten na execución do proxecto de: “Senda peonil na contorna do rego de Cambeda dende rúa Vilar ata Avda. de Fisterra-Vimianzo-Concello de Vimianzo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 26 de marzo de 2019. O xefe do Servizo Territorial Néstor Rodríguez Arias
02/04/2019 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación do Plan de conservación de vías provinciais 2019, segunda fase

A Exma. Deputación Provincial da Coruña, en sesión celebrada o 29 de marzo de 2019 adoptou entre outros o seguinte acordó: “1.-Aprobar o Plan de CONSERVACION DE VIAS PROVINCIAIS 2019, SEGUNDA FASE cun orzamento total de 117.105,28.- euros, con cargo á aplicación 0410/4531/61900 que se detalla: 2.- Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.- Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe” A Coruña, 29 de marzo de 2019 O PRESIDENTE O SECRETARIO VALENTÍN GONZÁLEZ FORMOSO JOSE LUIS ALMAU SUPERVÍA
02/04/2019 | Administración LocalMunicipal
Cee
Aprobación incial de suplemento de crédito 1/2019

ANUNCIO Aprobado inicialmente, na sesión plenaria do 29/03/2019, o suplemento de crédito/crédito extraordinario n.º 1/2019, e en cumprimento do Real decreto lexislativo 2/2004, do 5 de marzo, exponse ao público, nas oficiñas deste Concello, por prazo de quince días hábiles, a contar dende o seguinte ao da inserción deste edicto no Boletín Oficial da Provincia, a fin de que durante o mesmo poidan formularse as reclamacións que se consideren. Cee, 1 de abril de 2019. O alcalde Ramón Vigo Sambade
12/04/2019 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de admitidos e excluídos ao proceso selectivo para elaborar unha lista de persoal temporal para postos de analista programador (B)

ANUNCIO RESOLUCIÓN NÚMERO 12977 DO 10/04/2019 POLA QUE SE APROBA A LISTA PROVISIONAL DE PERSOAS ADMITIDAS E EXCLUÍDAS PARA ELABORAR UNHA LISTA DE ASPIRANTES A NOMEAMENTOS COMO FUNCIONARIOS INTERINOS E/OU CONTRATACIÓNS LABORAIS TEMPORAIS PARA POSTOS DE ANALISTA PROGRAMADOR (B) Por resolución número 12977/2019 do 10 de abril do 2019, que se transcribe a continuación, o presidente da Deputación Provincial da Coruña, D. Brian Anthony Costa Jussa Schefle aprobou a lista provisional de admitidos e excluídos ás probas selectivas para a selección de persoal funcionario interino e/ou laboral temporal para postos de analista programador: “Rematado o prazo de presentación de solicitudes para participar nas probas selectivas convocadas no BOP n.º 37 de 21 de febreiro de 2019 para a elaboración dunha lista de aspirantes a posibles nomeamentos como persoal funcionario interino e/ou laboral temporal para postos de analista programador (B) e tendo en conta as bases da convocatoria, que foron aprobadas pola Xunta de Goberno de data 8 de febreiro de 2019, ao amparo do artigo 34 da Lei 7/1985, de 2 de abril, de bases de réxime local, RESOLVO: Aprobar a lista provisional de admitidos e excluídos ás ditas probas selectivas que de seguido se relacionan e dispor a súa publicación no Boletín Oficial da Provincia, fixándose un prazo de dez días hábiles contados a partir do seguinte ao da publicación, para presentar reclamación ou poder emendar o defecto que motive a exclusión. Así mesmo, aqueles aspirantes que detecten erros na consignación dos seus datos persoais poderán manifestalo no dito prazo. Os aspirantes que dentro do prazo sinalado non subsanen a exclusión ou non aleguen a omisión xustificando o seu dereito a ser incluídos na relación de admitidos serán definitivamente excluídos da realizacións das probas. A Coruña, 11 de abril de 2019. O PRESIDENTE A SECRETARIA ACCTAL. PDFR 21179/2015 do 01/10/2015 O DEPUTADO Antonio Leira Piñeiro M.ª Amparo C. Taboada Gil
12/04/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do Servizo Provincial da Axencia Galega de Infraestruturas da Coruña, pola que se acorda realizar o pagamento de prezos xustos por expropiación para o ¿Itinerario peonil e ciclista na AC-429” (clave AC/16/053.06), no concello de Cabana

Resolución do 8 de abril de 2019 do Servizo Provincial da Axencia Galega de Infraestruturas da Coruña, pola que se acorda realizar o pagamento de prezos xustos por expropiación para a obra “Itinerario peonil e ciclista na AC-429. Treito: Neaño-Cabana, p. q. 2+176 - 3+748” (clave AC/16/053.06), no concello de Cabana. En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xusto prezo dos bens e dereitos afectados pola obra “Itinerario peonil e ciclista na AC-429. Treito: Neaño-Cabana, p. q. 2+176 - 3+748” (clave AC/16/053.06), no concello de Cabana, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos quince (15) días naturais, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña (rúa Vicente Ferrer, 2-8.ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram= PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 08 de abril de 2019. O xefe do Servizo Gustavo Roberto Nikulin Villacian
12/04/2019 | Administración LocalMunicipal
Mugardos
Exposición pública de expediente de modificación de créditos MC 10/2019

EDICTO O Pleno do Concello, en sesión ordinaria de data 10 de abril de 2019, aprobou inicialmente o expediente de modificación de créditos MC 10/2019, de crédito extraordinario, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 10 de abril de 2019. A alcaldesa María del Pilar Díaz Otero
12/04/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 5 de abril de 2019, pola que se somete a información pública a solicitude de autorización administrativa e aprobación do proxecto de execución dunha infraestrutura gasística de distribución en Arteixo (expediente IN627A 2019/01-1)

Para os efectos previstos no artigo 73 da Lei 34/1998, do 7 de outubro, do sector de hidrocarburos e no artigo 78 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, sométese a información pública o seguinte proxecto de autorización administrativa: Peticionario: NEDGIA GALICIA, S. A. con CIF nº A15383284, e con dirección a efectos de notificación en rúa Lisboa, s/n, Edificio Área Central, local 31- HIJ, 15707 Santiago de Compostela (A Coruña). Obxecto da petición: o obxecto da petición é a autorización para executar a infraestrutura gasística de distribución denominado ERM E REDE POLIETILENO MPB PARA SUBMINISTRACIÓN AO POLÍGONO INDUSTRIAL DE MORÁS, ARTEIXO (A Coruña), no municipio de Arteixo, provincia da Coruña: • Realización dunha derivación mediante a instalación dunha che de toma en carga de 10’’, con weldolet e diámetro de saída de 4”, sobre o gasoduto RAA IO15.1 actualmente en servizo. • Execución dunha antena de aproximación en aceiro Gr L245 de 4’’ de diámetro e 3,6 mm de espesor de parede en MOP 16 bar, desde o gasoduto RAA IO15.1 ata unha ERM 16 - 4 Q 5000-D. • Instalación dunha ERM tipo 16 - 4 Q 5000-D, con presión de entrada ata 16 bar e de saída ata 5 bar, con capacidade para o filtrado, regulación de presión e contaxe dun caudal nominal de 5.000 m 3 ( n)/ h de gas natural. • Execución dunha rede de distribución de gas en PE 100 SDR 17,6 / 17 en diámetros de 200, 160, 110 e 90 mm e MOP 4 bar desde a saída da ERM ata as parcelas dos futuros clientes. • Instalación de 10 válvulas de corte para a regulación e control do fluxo de gas na antena de aproximación e a rede de distribución O que se fai público para coñecemento xeral e para que todas aquelas persoas, naturais ou xurídicas, que se consideren prexudicadas nos seus dereitos, poidan presentar as súas alegacións, no prazo de 20 días a partir da data da última publicación deste anuncio, podendo examinar o correspondente proxecto no Servizo de Enerxía e Minas da Xefatura Territorial dá Consellería de Economía, Emprego e Industria, rúa Vicente Ferrer, 2-2º planta, 15071 A Coruña. A Coruña, 5 de abril de 2019 Isidoro Martínez Arca Xefe Territorial da Coruña
12/04/2019 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Pago de xustiprezo de Xurado por expropiacións de clave de obra AC/12/099.06 na Casa Consistorial do Concello de RIBEIRA o día 20 de maio de 2019

Pago XURADO de clave AC/12/099.06 no Concello de RIBEIRA En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de RIBEIRA, por mor das obras do Proxecto:  AC/12/099.06 “CONSTRUCIÓN DE GLORIETA NO PK 38+060 DA ESTRADA AC-305” Dito pagamento terá lugar: Termo municipal de RIBEIRA Lugar: Casa Consistorial do Concello de RIBEIRA Data: 20 de maio de 2019 de 09.30 a 11.00 horas O pagamento efectuarase polo pagador deste Servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 08 de abril de 2019. O xefe do Servizo Asdo.: Felipe de la Vega Gándaras
12/04/2019 | Administración LocalMunicipal
As Pontes de García Rodríguez
Xestión Tributaria
Exposición das matrículas de contribuíntes exentos e obrigados correspondentes ao exercicio de 2019

En cumprimento do disposto no RD 243/1995, de 17 de febreiro, polo que se dictan as normas para a xestión do Imposto sobre actividades económicas, exponse ao público a Matrícula de dito Imposto elaborada pola Administración Tributaria do Estado para o exercicio de 2019. Dita Matrícula estará exposta neste Concello, dende o 22 de abril de 2019 ao 14 de maio de 2019. Contra estas Matrículas, os interesados lexítimos, poderán interpor no prazo de 15 días, a contar dende o 15 de maio, o recurso de reposición potestativo previsto no RD 2244/79, do 7 de setembro, perante a Administración Tributaria do Estado ou interpor directamente recurso económico-administrativo perante o Tribunal Económico Rexional, igualmente no prazo de 15 días, sen que se poidan simultanear ambos recursos. A interposición do recurso de reposición ou da reclamación económico-administrativa, contra os datos incluídos nas Matrículas, non orixinará a suspensión do acto liquidatorio subseguinte dictado pola administración municipal. As Pontes de García Rodríguez, 9 de abril de 2019 O concelleiro delegado Antonio Alonso Román
12/04/2019 | Administración LocalMunicipal
Zas
Corrección de erro material en Bases específicas do proceso de selección da praza de escala de administración xeral, subescala auxiliar adminstrativo con caracter interino

Vista a convocatoria e bases específicas do proceso de selección da praza de Escala de administración xeral, subescala auxiliar administrativo con carácter interino (Bop A Coruña nº 55, xoves 21 de marzo de 2019. Visto que é necesario proceder a corrección dun erro material nas citadas Bases. No uso das atribucións que me outorga a lexislación do réxime local, RESOLVO: PRIMEIRO: Correxir un erro material nas bases da convocatoria, en concreto no apartado Anexo II. Temario, quedando redactado da seguinte maneira: “21. Tramitación electrónica de expedientes no Concello de Zas. TEDEC.” “21. Tramitación electrónica de expedientes”. Índicase que a citada corrección non modifica o prazo de presentación de instancias. SEGUNDO: Publicar a presente corrección no BOP e na páxina web do Concello de Zas. En Zas, 8 de abril de 2019 O Alcalde Manuel Muíño Espasandín
12/04/2019 | Administración LocalMunicipal
Oleiros
Urbanismo
Aprobación da execución da obra “Ampliación e urbanización vial conexión rúa Anido-rúa Manuel Murguía”, por acordo do Pleno do 28.3.2019

A N U N C I O Polo Concello Pleno en sesión celebrada o día 28 de marzo de 2019, adoptouse acordo sendo a súa parte resolutiva a seguinte: “PRIMEIRO.–Aprobar a execución da obra denominada AMPLIACIÓN E URBANIZACIÓN DO VIAL DE CONEXIÓN RUA ANIDO-RÚA MANUEL MURGUÍA (proxecto elaborado polos técnicos municipais), mediante a imposición de contribucións especiais. SEGUNDO.–Aprobar provisionalmente a ordenación de contribucións especiais con arranxo ás seguintes determinacións: CUSTO DAS OBRAS + EXPROPIACIÓNS: 135.320,05 €, IVE incluído + 99.507,39 € (5% premio de afección incluído) = 234.827,44 €. CANTIDADE A REPARTIR: 90% DE 234.827,44 = 211.344,70 €. CRITERIOS DE REPARTO: aplícanse conxuntamente metros lineais de fachada dos inmobles e o de superficie expropiada e ocupada da obra a executar. COTAS A SATISFACER POR CADA SUXEITO PASIVO: TERCEIRO.–Expoñer no taboleiro de anuncios do Concello durante trinta días, como mínimo, dentro dos cales os interesados poderán examinar o expediente e presentar as reclamacións que estimen oportunas. CUARTO.–Publicar os anuncios de exposición no Boletín oficial da provincia e nun diario dos de maior difusión da provincia.” De conformidade co artigo 17 do Real Decreto Lexislativo 2/2004, do 5 de marzo, relativo á tramitación de ordenanzas fiscais, o expediente estará exposto ao público na Área de Urbanismo do Concello de Oleiros, de 8.30 a 14 horas, polo prazo de TRINTA DÍAS, para os efectos de presentación das alegacións que se estimen oportunas. Oleiros, 4 de abril de 2019. O alcalde-presidente Asdo.: Ángel García Seoane
12/04/2019 | Administración LocalMunicipal
Lousame
Publicación de anuncio de avocación competencias

Anuncio de avocación de competencias No cumprimento do artigo 44 do ROF, fase público que a Alcaldía do Concello de Lousame, o 08.04.2019 adoptou a Resolución núm.196/2019, que en resumo acorda: <<Primeiro. –Avocar para si o coñecemento e resolución do seguinte procedemento de contratación administrativa:  Contrato mixto de subministración e obra: Parque Público en Sanguiñal (financiada con fondos propios), expediente de contratación 6/2019. Segundo. –Esta resolución surtirá efectos desde o mesmo día da súa adopción, e será publicada no Boletín Oficial da Provincia, en cumprimento do artigo 44 do ROF. Terceiro. –Dar conta da presente Resolución á Xunta de Goberno Local e ao Pleno Corporativo na vindeira sesión ordinaria que teña lugar. Cuarto. –Contra o acordo de avocación non caberá recurso, aínda que poderá impugnarse no recurso que, no seu caso, se interpoña contra a resolución que finalice o procedemento administrativo obxecto de avocación.>> Lousame, a 8 de abril de 2019. A Alcaldía M.ª Maria Cristal Thiebaut Baixes
12/04/2019 | Administración LocalMunicipal
Oleiros
Urbanismo
Aprobación inicial de proxecto urbanización rúas Xabre e Xúpiter por resolución n.º 1202/19

A N U N C I O Expte. FG N.º 617 Por Resolución desta Alcaldía n.º 1202 de data 28 de marzo de 2019, acordouse aprobar inicialmente o PROXECTO DE URBANIZACIÓN EN RUAS XABRE E XUPITER, en MERA-SERANTES (documento FEBREIRO 2019 n.º 3252 de data 01.03.2019). De conformidade co artigo 226.2 do Decreto n.º 143/2016 do 22 de setembro, polo que se aproba o Regulamento de Lei 2/2016 do 10 de febreiro, do solo de Galicia, o expediente estará exposto ao público na Área de Urbanismo do Concello de Oleiros, de 8.30 a 14 horas, polo prazo DUN MES, para os efectos de presentación das alegacións que se estimen oportunas. Oleiros, 29 de marzo de 2019. O alcalde-presidente Asdo.: Ángel García Seoane
12/04/2019 | Administración LocalMunicipal
Arzúa
Aprobación do padrón da taxa de auga e saneamento

ANUNCIO APROBACIÓN DO PADRÓN FISCAL DA TAXA POLO SERVIZO DE AUGA E SANEAMENTO Tras confeccionarse e aprobarse o padrón de suxeitos pasivos da taxa por subminstración de auga, conservación de contadores e acometidas, correspondente ao segundo bimestre de facturación do ano 2019, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contado dene o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao segundo bimestre do 2019 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, 9 de abril de 2019. Asdo.: José Luis García López Alcalde-presidente do Concello de Arzúa
12/04/2019 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Ordenanza nº 14 reguladora do prezo público pola utilización do Pazo de Mariñán

Na sesión plenaria celebrada o día 29 de marzo de 2019, a Corporación provincial acordou aprobar inicialmente a modificación da Ordenanza nº 14 reguladora do prezo público pola utilización do Pazo de Mariñán. Co fin de darlle cumprimento ao disposto no artigo 49. b) da Lei 7/85 de 2 de abril, de Bases do Réxime Local, o expediente queda exposto ao público por un período de trinta (30) días hábiles, co fin de que durante este se poidan formular as reclamacións que se consideren oportunas. De non se presentaren reclamacións, a modificación da dita ordenanza entenderanse definitivamente aprobada. A Coruña, 9 de abril de 2019 O Presidente, A Secretaria accidental, Valentín González Formoso María Amparo Cristina Taboada Gil
03/04/2019 | Administración LocalMunicipal
Cedeira
Anuncio aprobación definitiva MC 04 2019 TC 02 2019

De conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, comunícase que o Pleno da Corporación, en sesión celebrada o día 26 de febreiro de 2019 adoptou o acordo de aprobación inicial da modificación orzamentaria crédito extraordinario e suplemento de crédito MC 04 2019 TC 02 2019. Publicouse o anuncio de exposición pública no BOP 43 do 01 de marzo de 2019 sen que se presentaran alegacións ou reclamacións, polo que mediante acordo plenario do 26 de febreiro de 2019 decláranse aprobados definitivamente os acordos iniciais. Para a modificación Orzamentaria MC 04 2019 TC 02 2019 o resumo por Capítulos do Presuposto é o seguinte: Cedeira, 29 de marzo de 2019 O Alcalde, Asdo.- Pablo Diego Moreda Gil
03/04/2019 | Administración LocalMunicipal
Teo
Aprobación provisional 1ª modificación da Ordenanza fiscal reguladora do Imposto sobre actividades económicas

Téndose aprobado provisionalmente a 1ª modificación da Ordenanza Fiscal Reguladora do Imposto sobre actividades económicas, mediante acordo do Pleno da Corporación de data 27/03/2019, e, dando cumprimento ó disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 28 de marzo de 2019 O alcalde Rafael Sisto Edreira
03/04/2019 | Administración LocalMunicipal
Oroso
Elevación automática a definitivo da aprobación inicial da rectificación anual do Inventario de bens e dereitos do Concello de Oroso

ANUNCIO Asunto: elevación automática a definitivo da aprobación inicial da rectificación anual do Inventario de bens e dereitos do Concello de Oroso Transcorrido o prazo de exposición ao público do acordo polo que se aprobou inicialmente a rectificación anual do Inventario de bens e dereitos do Concello de Oroso (BOP n.º 30, do 12.02.2019), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, do 2 de abril, reguladora das bases do réxime local). Resumo por baixas e altas no Inventario municipal de bens: ALTAS: BAIXAS: MODIFICACIÓNS: Contra este acordo definitivo, poderán os interesados interpoñer directamente recurso contencioso-administrativo ante a xurisdicción contencioso-administrativa da provincia da Coruña, no prazo de dous meses, contados a partir do día seguinte ao da súa publicación e o texto íntegro do regulamento no Boletín Oficial da Coruña. Oroso, 28 de marzo de 2019. O alcalde Manuel Mirás Franqueira
03/04/2019 | Administración LocalMunicipal
Cabana de Bergantiños
Anuncio da aprobación inicial do expediente de modificación de crédito 3/2019

Aprobado inicialmente polo Pleno da Corporación na sesión extraordinaria celebrada en data 28 de marzo de 2019 o expediente de modificación de crédito nº3 do orzamento da Corporación para o exercicio 2019 mediante a concesión de crédito extraordinario e suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 29 de marzo de 2019. O Alcalde D. José Muíño Domínguez
03/04/2019 | Administración LocalMunicipal
Cariño
Aprobación definitiva da modificación da Ordenanza de publicidade exterior do Concello de Cariño

ANUNCIO O Pleno Corporativo, en sesión ordinaria celebrada o día 1 de febreiro de 2019, aprobou, con carácter inicial, a modificación da Ordenanza municipal de publicidade exterior do Concello de Cariño. Exposta ao público durante trinta días, non se presentou ningunha reclamación ou suxestión, polo que, de conformidade co establecido no artigo 49. c) da Lei 7/1985, do 2 de abril, reguladora das bases de réxime local, enténdese definitivamente aprobada a citada modificación. A teor do previsto no artigo 70.2 da Lei 7/1985, do 2 de abril, reguladora das bases de réxime local, e o artigo 196.2 do Real decreto 2568/1986, do 28 de novembro, publícase íntegramente a modificación do citado texto normativo, que entrará en vigor ao día seguinte da súa inserción no Boletín Oficial da Provincia e unha vez que transcorra o prazo previsto no artigo 70.2 da Lei 7/1985. Por tratarse dunha disposición administrativa de carácter xeral, non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interponer o recurso contencioso-administrativo é de dous meses dende o día seguinte ao da publicación da presente disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. O artigo 28, quedando redactado do seguinte xeito: 1.–A contía das multas con que se sancionan as infraccións cometidas serán as seguintes: a) As infraccións moi graves sancionaránse con multa de 1.501 a 3.000 euros, podendo levar conxunta a retirada de licenza ou autorización para a actividade publicitaria e instalación de soportes exteriores. b) As infraccións graves se sancionarán con multas de entre 751 a 1.500 euros, podendo levar conxunta a retirada de licenza ou autorización para a actividade publicitaria e instalación de soportes exteriores. Asemesmo, poderáse adoptar, como medida cautelar a suspensión de licenza ou autorización de forma provisional, durante o cal non poderá ejercerse a actividade nos termos que fixe a medida cautelar. c) As infraccións leves sancionaránse con multas dende 300 a 750 euros. Cariño, 28 de marzo de 2019. O alcalde José M. Alonso Pumar
03/04/2019 | Administración LocalMunicipal
Sada
Secretaría
Modificación do enderezo electrónico da sede electrónica municipal

A alcaldía do Concello de Sada ditou o 21 de marzo de 2019 o Decreto núm.488 que a continuación se transcribe literalmente: “O Pleno do Concello, con data 29 de decembro de 2011, acordou a creación da sede electrónica do Concello de Sada, de titularidade municipal, cuxo enderezo electrónico de referencia sería: sede. sada. es Dado que os certificados de sede e selo da sede electrónica do Concello de Sada xeran determinados problemas no acceso con certos navegadores. Considerando que o enderezo electrónico (URL) de referencia da páxina web municipal (www.concellodesada.com) foi modificado para incorporar o nome do Concello e o dominio. gal (www.sada. gal), debe existir unha correspondencia co enderezo electrónico da sede electrónica. Así, no uso das atribucións que me outorga a lexislación do réxime local, RESOLVO: PRIMEIRO.–Modificar o enderezo electrónico de referencia da sede electrónica do Concello de Sada que pasará a ser: sede. sada. gal. SEGUNDO.–Dar traslado da presente resolución á Deputación Provincial a efectos de tramitar un novo certificado de sede e selo da sede electrónica do Concello de Sada co novo enderezo electrónico de referencia. TERCEIRO.–Dar conta ao pleno na primeira sesión ordinaria que celebra a efectos do seu coñecemento”. O que se publica para xeral coñecemento. Sada, 29 de marzo de 2019. O alcalde Óscar Benito Portela Fernández
03/04/2019 | Administración LocalMunicipal
Cariño
Anuncio do prezo público dun campamento de Semana Santa

Faise público que a Xunta de Goberno local, na súa sesión ordinaria celebrada en data 20/03/2019, adopta o seguinte acordo: 6.2.–ESTABLECEMENTO DE PREZO PÚBLICO CONCILIA CARIÑO SEMANA SANTA 2019. Visto o texto da xeral de prezos públicos do Concello, publicada no BOP n.º 231, do 07/12/2016. Vista a proposta e a memoria formuladas polo concelleiro de Cultura o 18/03/19, sobre a necesidade de establecer un prezo público pola prestación do servizo da actividade de conciliación que este Concello ía levar a cabo para nenos e nenas de 3 a 12 anos, consistente nun campamento de Semana os días 15, 16, 17 e 22 de abril deste ano. Visto o informe económico-financieiro da Interventora de data 28/03/19 Visto o informe conxunto de Secretaría e Intervención de data 28/03/2019. Realizada a tramitación legalmente establecida, a Xunta de Goberno por unanimidade dos seus membros, e en votación ordinaria, ACORDA: PRIMEIRO.–Establecer o prezo público pola prestación do servizo da actividade de conciliación “Concilia Cariño”, consistente na celebración dun campamento de Semana Santa para nenos e nenas de 3 a 11 anos, que se vai levar a cabo os días 15, 16, 17 e 22 de abril deste ano. O feito do que deriva a obriga do pagamento é a asistencia dun menor ao citado campamento, e os suxeitos pasivos do prezo público son os pais/nais ou titores legais. O prezo por asistencia ao Campamento de Semana Santa é: 1.º membro da unidade familiar (15 euros), 2.º membro da unidade familiar (12 euros) e 3.º e seguintes membros da unidade familiar (9 euros), e que se aboarán no momento da súa inscripción na oficina de recadación municipal. O prezo é único, independentemente de que se asista distinto número de días. SEGUNDO.–Autorizar o gasto con cargo á partida231-22799 do orzamento municipal de 2018, actualmente prorrogado. TERCEIRO.–Publicar o establecemento deste prezo público no B. O. P. Cariño, 28 de marzo de 2019. O alcalde José Miguel Alonso Pumar
03/04/2019 | Administración LocalMunicipal
A Laracha
Correción de erro material acordo Pleno

ANUNCIO O Pleno do Concello de A Laracha, na súa sesión de 28/03/2019, acordou correxir o erro material detectado no acordo de Pleno de 23/08/2018 e imputar as seguintes obras aos grupos de programas que se indican: O que se fai público aos efectos oportunos. A Laracha, 28 de marzo de 2019. O alcalde José Manuel López Varela
03/04/2019 | Administración LocalMunicipal
Mugardos
Padróns polo servizo de escolas municipais, culturais e deportivas, febreiro de 2019

Anuncio de cobranza do padrón, do mes de febreiro, do Servizo de Escolas municipais culturais e deportivas. A resolución da Alcaldía núm.332/28.03.2019 aprobou os padróns fiscais correspondentes ás matriculas e ás mensualidades do mes de febreiro do exercizo 2019 do Servizo de Escolas municipais, culturais e deportivas. O padrón quedara exposto ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Mugardos, 28 de marzo de 2019 A alcaldesa Mª del Pilar Díaz Otero
03/04/2019 | Administración LocalMunicipal
A Laracha
Suplencia na Alcaldía

Por resolución ditada en data 29/03/2019, o sr. Alcalde acordou que o o primeiro tenente de alcalde, D. José Ramón Martínez Barbeito, asuma as funcións da Alcaldía durante os días 01 ao 05 de abril de 2019, ambos inclusive, nos termos previstos no art.47 do Reglamento de Organización, Funcionamiento y Régimen Jurídico de las Corporaciones Locales aprobado por Real Decreto 2568/1986, de 28 de noviembre. O que se publica en cumprimento do disposto no art.44.2 do precitado texto legal. Asinado dixitalmente polo sr. Alcalde, José Manuel López Varela, na Laracha a vinte e nove de marzo de dous mil dezanove.
03/04/2019 | Administración LocalMunicipal
Val do Dubra
Aprobación do padrón pola taxa de subministración de auga, sumidoiros e depuración do1.º trimestre de 2019

ANUNCIO Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao PRIMEIRO trimestre do ano 2019, que ascende a cantidade de 33.021,13 €, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de UN MES, contando a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. Resumo: número de contribuíntes 916 Abastecemento de auga 21.814,71 € Rede de sumidoiros 1.618,70 € Deputación de augas residuais 6.587,42 € IVE (10%) 3.000,30 € TOTAL 33.021,13 € O prazo de ingreso voluntario das débedas correspondentes ao PRIMEIRO trimestre de 2019 será de 2 meses dende a publicación deste anuncio no BOP. Tras transcorrrer o dito prazo sen que se efectuase o ingreso, as débedas esixiranxe pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 14 de marzo de 2019. O alcalde Antonio Negreira Noya
03/04/2019 | Administración LocalMunicipal
Oza-Cesuras
Corrección de erro nas bases específicas e información das bases xerais polas que se rexirá a convocatoria para a provisión en propiedade, mediante o sistema de promoción interna, dunha praza de técnico medio de administración xeral

A N U N C I O Corrección de erro nas bases específicas e información das bases xerais polas que se rexirá a convocatoria para a provisión en propiedade, mediante o sistema de promoción interna, dunha praza de técnico medio de administración xeral No BOP da Coruña núm.54, do 20.03.2019 (corrección de erro en BOP da Coruña núm.57, do 25.03.2019), publicouse o anuncio para a provisión en propiedade, mediante o sistema de promoción interna, dunha praza de técnico medio de administración xeral no concello de Oza-Cesuras. Detectado un erro na transcrición na base 1 das específicas da convocatoria para a provisión da citada praza se procede a rectificalo no sentido seguinte: Onde dí: “Está clasificada na escala de Administración Xeral, subescala administrativa, grupo A2”. Debe dicir: “Está clasificada na escala de Administración Xeral, subescala de xestión, grupo A2”. Igualmente infórmase que a dita convocatoria se rexirá polas “Bases xerais para a selección de funcionarios de carreira e persoal laboral fixo do Concello de Oza-Cesuras”, aprobadas pola Xunta de Goberno Local deste Concello en sesión celebrada o 17.06.2016 e publicadas no BOP da Coruña núm.125, do 04.07.2016. Sirva o presente anuncio como rectificación e información do proceso selectivo. O que se fai público para xeral coñecemento. Oza-Cesuras, 1 de abril de 2019. O ALCALDE Asdo.: José Pablo González Cacheiro
03/04/2019 | Administración LocalMunicipal
Teo
Aprobación provisional 1ª modificación da Ordenanza fiscal reguladora do imposto sobre construcións, instalacións e obras

Téndose aprobado provisionalmente a 1ª modificación da Ordenanza Fiscal Reguladora do Imposto sobre construcións, instalación e obras, mediante acordo do Pleno da Corporación de data 27/03/2019, e, dando cumprimento ó disposto no artigo 17.2 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facendas Locais, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo, 28 de marzo de 2019 O alcalde Rafael Sisto Edreira
03/04/2019 | Administración LocalMunicipal
Miño
Cumprimento da sentenza dictada polo Xulgado do Contencioso Administrativo nº 3, de 02.07.2009, no P. O. 68/08 coas determinacións do auto de 16.06.2011, dictado no mesmo procedemento

A Xunta de Goberno Local na sesión realizada o día 14 de marzo de 2019 adoptou o seguinte acordo: Primeiro.- Retrotraer as actuacións levadas a cabo no expediente tramitado para a aprobación do Proxecto de Compensación do polígono de solo urbanizable “APOD-3”, ao momento anterior á súa aprobación definitiva. Segundo.- Someter o expediente a información pública, polo prazo de 1 mes, mediante anuncio no BOP da provincia e nun dos xornais de maior difusión da provincia e conceder un trámite de audiencia, polo prazo de 15 días hábiles, achegando copia do informe pericial, emitido polo enxeñeiro técnico agrícola Thiam Ruzanna Orsola Iravedra, á Xunta de Compensación do APOD3, as promotoras EDICASLA S. L., MANTUANO GALICIA S. L. E ADIF, así como aos propietarios e demais titulares de dereitos sobre os pisos dos edificios construídos, cuxos datos se obtiveron do catastro e do Rexistro da Propiedade. Terceiro.- Dar traslado do presente acordo ao Xulgado do contencioso-administrativo núm.3 no marco das actuacións que se seguen en execución de sentenza do P. O. 68/08. O que se fai público para xeral coñecemento. Miño, a 29 de marzo de 2019 O alcalde Ricardo A. M. Sánchez Oroza